III กำไรสดใส! พร้อมรับ High season นำเข้า-ส่งออก
แผนยุทธศาสตร์การขยายธุรกิจทั้งการเข้าซื้อกิจการและการร่วมลงทุนของ III ปีที่ผ่านมาประสบความสำเร็จเป็นอย่างมาก และเริ่มส่งผลต่อผลประกอบการอย่างมีนัยสำคัญ
แผนยุทธศาสตร์การขยายธุรกิจทั้งการเข้าซื้อกิจการและการร่วมลงทุนของ III ปีที่ผ่านมาประสบความสำเร็จเป็นอย่างมาก และเริ่มส่งผลต่อผลประกอบการอย่างมีนัยสำคัญ
10 พ.ค. 2562

คุณค่าบริษัท
แผนยุทธศาสตร์การขยายธุรกิจทั้งการเข้าซื้อกิจการและการร่วมลงทุนของบริษัท ทริพเพิล ไอ โลจิสติกส์ จำกัด (มหาชน) หรือ III ในปีที่ผ่านมาประสบความสำเร็จเป็นอย่างมาก ซึ่งเริ่มส่งผลต่อผลประกอบการของบริษัทอย่างมีนัยสำคัญ โดยเริ่มมีการรับรู้กำไรจากบริษัทที่เข้าลงทุนเข้ามา
โดยชัดเจนจากผลการดำเนินงานไตรมาส 1 สิ้นสุดวันที่ 31 มีนาคม 2562 มีรายได้จากการให้บริการขยับขึ้นมาอยู่ที่ 679.11 ล้านบาท จากงวดเดียวกันของปีก่อน 599.64 ล้านบาท ส่งผลให้บริษัทมีกำไรขยับขึ้นมาอยู่ที่ 42.89 ล้านบาท หรือ 0.0709 บาทต่อหุ้น จากงวดเดียวกันของปีก่อน 25.91 ล้านบาท หรือ 0.0429 ล้านบาท
บริษัทมีประเด็นสำคัญจากผลการดำเนินงานในไตรมาส 1 ดังนี้
นอกจากนี้ ทางนักวิเคราะห์เชื่อเป็นอย่างยิ่งว่ากำไรของบริษัทในช่วงไตรมาส 1/2562 จะเป็นกำไรที่ต่ำที่สุดของปีนี้ เนื่องจากเป็นช่วง Low season โดยจะมีปริมาณการขนส่งสินค้าที่เพิ่มขึ้นอย่างชัดเจนตั้งแต่กลางถึงปลายไตรมาส 2/2562 เป็นต้นไป เนื่องจากจะเข้าสู่ช่วง High season ของการส่งออกและนำเข้า กอปรกับการรับรู้ส่วนแบ่งกำไรของบริษัท Around Logistic เข้ามาเต็มไตรมาสตั้งแต่ไตรมาส 2 เป็นต้นไปอีกด้วย
ถึงแม้ว่า III จะถูกกดดันด้วยประเด็นการต่อสัญญาของธุรกิจ GSA ในอนาคต แต่ III ก็ยังคงดำเนินธุรกิจในปัจจุบันได้อย่างราบรื่น
ดังนั้น จึงเชื่อว่ากำไรที่ดีของ III ในปีนี้ จะเป็นตัวสะท้อนราคาหุ้นที่แท้จริงในอนาคต นอกจากนี้ คาดว่าประเด็นด้านการต่อสัญญาธุรกิจ GSA ควรจะได้ข้อสรุปในอีก 2-3 เดือนต่อจากนี้ เนื่องจากจะเข้าสู่ช่วงใกล้หมดสัญญาในสิ้นปีนี้ โดยยังคงมีมุมมองเดิม ที่การเจรจาจะออกมาเป็นกลางต่อ III มากกว่าเป็นลบอย่างรุนแรงอย่างที่ตลาดคาด
ดังนั้น ทางบล.ทรีนีตี้ จึงคงคำแนะนำ “ซื้อ” ที่ราคาเป้าหมาย 8.10 บาท
…
ผู้ถือหุ้นรายใหญ่
รายชื่อกรรมการ